./data/phi0474/phi013/phi0474.phi013.perseus-lat2.xml
M. Tullius Cicero
idemque iusserunt simulacrum Iovis facere maius et in								excelso conlocare et contra atque antea fuerat ad orientem convertere; ac se sperare dixerunt, si illud							signum quod videtis solis ortum et forum curiamque conspiceret, fore ut ea consilia quae clam essent inita contra							salutem urbis atque imperi inlustrarentur ut a senatu							populoque Romano perspici possent  atque illud signum								conlocandum consules illi locaverunt; sed tanta fuit operis tarditas ut neque superioribus consulibus							neque nobis ante hodiernum diem conlocaretur